## Carlos Mazón visita els expositors de l’estand de la Comunitat Valenciana en Fitur

*** L’estand de la Comunitat Valenciana ha comptat amb la participació rècord de 317 empreses i entitats**

**Madrid.**

El president de la Generalitat, Carlos Mazón, ha fet un recorregut per l’estand de la Comunitat Valenciana en Fitur a on ha visitat també els expositors de les empreses turístiques amb motiu de la celebració del Dia de la Comunitat Valenciana.

Durant el recorregut, el cap del Consell ha estat acompanyat per la vicepresidenta primera i consellera de Servicis Socials, Igualtat i Vivenda, Susana Camarero, la consellera d’Innovació, Indústria, Comerç i Turisme, Marián Cano i la consellera d’Hisenda i Economia, Ruth Merino, entre altres autoritats.

En la 45 edició de Fitur l’estand de la Comunitat Valenciana ha comptat amb la participació rècord d’empreses i entitats, amb un total de 317, la qual cosa suposa un 27 % més que l’edició del passat any.

A més, les set marques turístiques Castelló, València Turisme, Costa Blanca, València, Alacant, Elx i Benidorm compten amb un espai propi, a més de destinar zones de treball per a destins, empreses i productes turístics. També s’ha realitzat una aposta decidida pels municipis, no solament dins dels espais de les marques turístiques, sinó també amb sales de presentació específiques i un espai de treball ampliat.

Fecha: 23/01/2025